Държавен вестник, бр. 94, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  94
Като си припомнят също така Решение 
[...], с което Изпълнителният съвет реши да 
поднови определянето на РЦОНКН като цен­
тър от категория 2 под егидата на ЮНЕСКО 
и упълномощи генералния директор да под­
пише съответното Споразумение;
В желанието си да определят реда и 
условията, уреждащи рамката за сътрудни­
чество между правителството на Република 
България и ЮНЕСКО, която ще бъде предос­
тавена на Регионалния център за опазване 
на нематериалното културно наследство в 
Югоизточна Европа („РЦОНКН“) в насто­
ящото Споразумение,
Се споразумяха за следното:
Член 1 – Определения
a. „ЮНЕСКО“ се отнася за Организацията 
на обединените нации за образование, 
наука и култура.
б. „Правителство“ се отнася до правител­
ството на Република България.
в. „РЦОНКН“ или „Центърът“ се отнася 
за Регионалния център за опазване на 
нематериалното културно наследство 
в Югоизточна Европа.
г. „Страни“ се отнася за Организацията 
на обединените нации за образование, 
наука и култура и правителството на 
Република България.
Член 2 – Дейност
Правителството се съгласява да пред­
приеме всички мерки, които могат да бъдат 
необходими за продължаване на дейността 
на РЦОНКН като център от категория 2 под 
егидата на ЮНЕСКО в София (Република 
България), както е предвидено в това Спо­
разумение.
Член 3 – Цел на Споразумението
Целта на настоящото Споразумение е 
да определи реда и условията за сътрудни­
чество между ЮНЕСКО и правителството 
по отношение на РЦОНКН като център от 
категория 2 под егидата на ЮНЕСКО, както 
и произтичащите от това права и задължения 
на Страните.
Член 4 – Правен статут
а.  РЦОНКН е независим от ЮНЕСКО.
б.  Правителството гарантира, че Цен­
търът се ползва на територията на 
България с автономията, необходима 
за осъществяване на дейността му, и 
има правната възможност да:
i.  сключва договори;
ii.  образува съдебни производства;
iii. придобива и да се разпорежда с дви­
жимо и недвижимо имущество.
Член 5 – Правила и разпоредби
Правителството гарантира, че Учредител­
ният акт на Центъра включва разпоредби, 
които описват точно:
а. правния статут, предоставен на Центъра 
в рамките на националната правна сис­
тема, правната дееспособност, необхо­
дима за упражняване на функциите му 
и за получаване на средства, получаване 
на плащания за предоставени услуги 
и придобиване на всички средства, 
необходими за функционирането му;
б. управленска структура на Центъра, 
която да позволява представителство на 
ЮНЕСКО в неговия управителен орган.
Член 6 – Цели и функции
Целите на РЦОНКН са:
а. популяризиране на Конвенцията за 
опазване на нематериалното културно 
наследство от 2003 г. и допринасяне 
за нейното прилагане в подрегиона 
на Югоизточна Европа, като по този 
начин се допринася за постигането на 
целите за устойчиво развитие и други 
международни програми за развитие;
б. увеличаване на участието на общности, 
групи и отделни лица в опазването на 
нематериалното културно наследство в 
страните от Югоизточна Европа;
в. повишаване на капацитета на държа­
вите – членки на ЮНЕСКО, от Югоиз­
точна Европа в областта на опазването 
на НКН;
г. координиране, обмен и разпространение 
на информация относно опазването на 
НКН в субрегиона; и
д. насърчаване на регионалното и между­
народното сътрудничество за опазване 
на НКН.
За постигането на горепосочените цели 
специфичните функции на РЦОНКН ще 
бъдат:
а. да предлага и координира изследвания 
на практиките за опазване на елементи­
те на НКН в страните от Югоизточна 
Европа, както е посочено в членове 11, 
12, 13 и 14 от Конвенцията от 2003 г.;
б. да организира дългосрочни и кратко­
срочни курсове за обучение по след­
ните теми:
•  Конвенцията от 2003 г. и оперативните 
директиви към нея;
•  различни видове политики, включително 
правни, административни, технически 
и финансови мерки, насърчаващи опаз­
ването на НКН;